El Govern interí ruandès o govern Kambanda pel nom del Primer ministre que el va dirigir, Jean Kambanda, va ser el govern ruandès constituït el 9 d'abril de 1994, tres dies després de l'atemptat del 6 d'abril de 1994 que va costar la vida als presidents ruandès Juvénal Habyarimana i burundès Cyprien Ntaryamira, i l'assassinat l'endemà el 7 d'abril per la guàrdia presidencial de la primera ministra Agathe Uwilingiyimana. Aquest govern civil dictatorial, constituït sota la direcció del cap de cabinet del ministre de defensa, el coronel Théoneste Bagosora i sota la influència directa del moviment poder hutu, va provocar el genocidi dels tutsis ruandesos. Va acabar oficialment 19 de juliol de 1994, després de la victòria militar del Front Patriòtic Ruandès i la creació d'un govern d'unitat nacional liderat per Faustin Twagiramungu.